## Rješenje Ustavnog suda Republike Hrvatske broj: U-IIIA-47/2003 od 17. listopada 2003

### NN 179/2003 (12.11.2003.), Rješenje Ustavnog suda Republike Hrvatske broj: U-IIIA-47/2003 od 17. listopada 2003

# USTAVNI SUD REPUBLIKE HRVATSKE

2635

Ustavni
sud Republike Hrvatske, u Vijeću trojice za odlu­čiva­­nje o ustavnim tužbama,
u sastavu sudac Milan Vuković, pred­sjednik Vijeća, te suci Ivan Matija i Jasna
Omejec, članovi Vijeća, rješavajući o ustavnoj tužbi S. K. iz O., na sjednici
održanoj dana 17. listopada 2003. godine, jednoglasno je donio

## RJEŠENJE

I.
Ustavna tužba se odbacuje.

II. Ovo
rješe­­nje objavit će se u »Narodnim novinama«.

```
Obrazlože­­nje
```

1.
Ustavna tužba uteme­­ljena je na odredbi članka 63. Ustavnog zakona o Ustavnom
sudu Republike Hrvatske (»Narodne novine«, broj 49/02 – pročišćeni tekst, u
nastavku: Ustavni zakon), kojom podnosite­­lj predlaže Ustavnom sudu da »razmotri
ustavnu tužbu i naloži Općinskom sudu u Osijeku da ispravi nepravdu« zbog
pristranog i pogrešnog suđe­­nja na štetu podnosite­­lja, a Županijskom sudu u
Osijeku da ispravi nepravedno rješava­­nje žalbenih postupaka. Također predlaže
da se »naloži« Općin­skom državnom odvjetništvu da dopusti ponav­­lja­­nje
postupka KTR-231/86 i Kio-564/93 te Županijskom državnom odvjetništvu Osijek da
podnosite­­lju ispostavi odbijajuću odluku na predmet GT-1/87.

U ustavnoj tužbi podnosite­­lj obuhvaća razdob­­lje
od 27 godina, od kada pred Općinskim sudom u Osijeku u različitim postupcima
pokušava ostvariti svoja prava. Podnosite­­lj opisuje događaje koji su bili
predmet različitih postupaka pred Općinskim sudom u Osijeku.

*Ne
postoje pretpostavke za postupa­­nje Ustavnog suda.*

2. Prema odredbi članka 63. stavka 1. Ustavnog
zakona, Ustavni sud će pokrenuti postupak po ustavnoj tužbi i prije ne­go što
je iscrp­­ljen pravni put u slučaju kad o pravima i obvezama stranke ili o sum­­nji
ili optužbi zbog kaž­­njivog djela nije u razumnom roku odlučio sud ili u slučaju
kad se osporenim pojedi­načnim aktom grubo vrijeđaju ustavna prava, a potpuno
je razvidno da bi nepokreta­­njem ustavnosudskog postupka za podnosite­­lja
ustavne tužbe mogle nastati teške i nepoprav­­ljive pos­­ljedice.

Prema stavku 2. članka 63. Ustavnog zakona, u odluci
kojom usvaja ustavnu tužbu zbog nedonoše­­nja akta u razumnom roku iz stavka 1.
tog članka, Ustavni sud će nadležnom sudu odrediti rok za donoše­­nje akta
kojim će taj sud meritorno odlučiti o pravima i obvezama podnosite­­lja.

Iz navedenog slijedi da će Ustavni sud pokrenuti
postupak po ustavnoj tužbi podnijetoj na teme­­lju odredbi članka 63. Ustavnog
zakona – zbog dugotrajnosti postupka, samo u slučaju kada sud nije u razumnom
roku meritorno odlučio o pravima i obvezama podnosite­­lja, dakle, kada nije u
razumnom roku donio akt kojim se meritorno odlučuje o biti stvari.

Imajući u vidu navedene odredbe Ustavnog zakona te či­­njenicu
da podnosite­­lj ustavnom tužbom traži od Ustavnog suda ocjenu pravomoćno okončanih
postupaka tijekom razdob­­lja od dvadeset sedam godina te postupa­­nje Ustavnog
suda kao nadre­đenog ili naredbodavnog tijela Županijskom i Općinskom sudu u
Osijeku, kao i Općinskom i Županijskom odvjetništvu u Osijeku, Ustavni sud utvrđuje
da ne postoje pretpostavke za postupa­­nje u smislu odredbe članka 63. Ustavnog
zakona.

3.
Slijedom iznijetog, na teme­­lju odredbe članka 32. Ustavnog zakona, u svezi s
odredbom članka 72. Ustavnog zakona, riješeno je kao u izreci.

4.
Odluka o objavi (točka II. izreke) teme­­lji se na odredbi članka 29. Ustavnog
zakona.

Broj:
U-IIIA-47/2003
Zagreb, 17. listopada 2003.

USTAVNI SUD REPUBLIKE HRVATSKE

Predsjednik Vijeća
**Milan Vuković,** v. r.

Rješenje, NN 179/2003-2635